DRŽAVLJANSTVO DRŽAVE PRIJEMA

Lica koja imaju odobren boravak u stranoj državi ili odobrenon nastanjenje, mogu pod određenim uslovima steći pravo na prijem državljanstva te države. Pravila o sticanju državljanstva se razlikuju od države do države. Neke države propisuju strožije uslove, neke su liberalnije po tom pitanju dok neke države izričito isključuju pravo stranaca da na ma koji način steknu državljanstvo te države (npr. Češka Republika). Međutim ustaljena je praksa da se prijem u državljanstvo neke države odobrava licima koja u državi prijema imaju uredno prijavljen boravak u određenomm vremenskom periodu (od 3 do 10 godina), u braku su sa domaćim državljaninom, imaju decu sa njim i tsl. Neke države daju za pravo licima koja imaju status izbeglica ili status lica bez državljanstva da pod olakšanim uslovima steknu državljanstvo države prijema u kojoj imaju uredan boravak.

U nastavku dajemo pregled pravila sticanja državljanstva za neke od država u kojima su naši državljani najzastupljeniji kao imigranti.

Austrija

U slučaju braka sa austrijskim državljaninom ukoliko boravak traje duže od šest godina za koje vreme je brak trajao najmanje pet godina uz postavljanje dodatnih uslova kao što je poznavanje nemačkog jezika. Prijem austrijskog nasleđa se može odobriti licu koje je u Austriji rođeno ukoliko je boravilo u Austriji najmanje šest godina, državljanin je države članice EU, ima odobren azil, ili se “naročito integrisalo” u austrijsko društvo.

Više podataka i formulary za prijavu se nalaze na sledećem linku <http://www.bmeia.gv.at/en/embassy/consulate-general-new-york/practical-advice/austrian-citizenship.html>

Belgija

Strani državljanin može steći državljanstvo Belgije ukoliko se nalazi u braku ili vanbračnoj zajendici za belgijskim državljaninom najmanje tri godine. Lica koja imaju odobren boravak u Belgiji u trajanju od pet godina mogu uputiti zahtev Vladi da im se državljanstvo dodeli. Lica koja imaju boravak duži od deset godina automatski dobijaju državljanstvo jednostavnom registracijom u Opštini. Lica bez državljanstva dobijaju belgijsko državljanstvo ukoliko zakonito borave u Belgiji duže od dve godine

Danska

Strani državljanin će dobiti Dansko državljanstvo ukoliko je u braku sa danskim državljaninom u trajanju od tri godine uz uslov da ima prebivalište u Danskoj u trajanju od 6 godina. Lica koja imaju dozvolu za stalno nastanjenje u trajanju od devet godina biće primljena u dansko državljanstvo kao i lica koja imaju dozvolu za boravak u trajanju od 8 godina a dobila su je po osnovu svog izbegličkog statusa ili činjenice da su apatridi (lica bez državljanstva)

Francuska

Strani državljanin će u Francuskoj steći državljanstvo ukoliko je u braku sa francuskim državljaninom u trajanju od četiri godine, ukoliko imaju prebivalište u Republici Francuskoj ili u trajanju od pet godina ukoliko imaju prebivalište van teritorije Francuske. Lica koja imaju dozvolu stalnog nastanjenja u trajanju od najmanje pet godina biće primljena u francusko državljanstvo kao i lica bez državljanstva koja u Francuskoj stalno borave.

Grčka

Strani državljanin koji ima neprekinut boravak u Grčkoj u trajanju od tri godine, u braku je sa grčkim državljaninom i u tom braku su rođena deca, imaće pravo na sticanje grčkog državljanstva. Takođe, strani državljani koji borave u Grčkoj 10 godina u periodu od 12 godina, 5 godina u periodu od 12 godina a imaju status izbeglica. Sva ova lica moraju imati dovoljno znanje grčkog jezika i poznavati grčku kulturu. Grčko pravo poznaje i institut prijema u grčko državljanstvo po osnovu izuzetnih zasluga u grčkom sportu. ukoliko je lice u pitanju sportista koji se bavi Olimpijskim sportom i ima boravak u Grčkoj u trajanju od 6 godina u periodu od 12 godina.

Holandija

Strani državljanin u braku sa holandskim državljaninom u trajanju od tri godine a koji ima praktično znanje holandskog jezika, biće primljen u holandsko državljanstvo. Lice koje ima stalni, neprekinuti boravak u Holadniji u trajanju od pet godina za koje je vreme bio prijavljen kod organa lokalne samouprave, steći će pravo na prijem u holandsko državljanstvo.

Italija

Strani državljanin u braku sa italijanskim državljaninom biće primljen u italijansko državljanstvo nakon dve godine braka sa dve godine zakonitog boravka u Italiji ili nakon tri godine braka sa italijanskim državljaninom sa prebivalištem u inostranstvu. Prijem u državljanstvo Italije će se odobriti i licu koje nema krivični dosije ima sredstva za život i desetogodišnji boravak u Italiji, licu koja su usvojena od italijanskih državljana i imaju sedmogodišnji boravak u Italiji, licu koje ima izbeglički status ili je apatrid a ima petogodišnji boravak u Italiji, licu koje je državljanin članice EU a ima četvorogodišnji boravak u Italiji kao i licu koje ima babu i dedu italijanske državljane te strancu rođenom u Italiji a koji u Italiji imaju trogodišnji boravak.

Nemačka

Strani državljanin u braku sa nemačkim državljaninom u trajanju od dve godine sa tri godine neprekinutog boravka steći će državljanstvo Nemačke. Takođe strani državljani sa dozvolom boravka u Nemačkoj u trajanju od 8 godina, strani državljani sa boravkom od 7 godina koji su završili kurs integracije, 6 godina za lica za koja se dokaže da su se naročito dobro integrisala u nemačko društvo kao i za izbeglice i apatride, dobiće državljanstvo Savezner Republike Nemačke. Lica koja su žrtve nacističkog progona imaju pravo na državljanstvo Nemačke po automatizmu.

Mađarska

Strani državljanin koji je u braku sa mađarskim državljaninom duže od tri godine imaće pravo na mađarsko državljanstvo. Pravo na mađarsko državljanstvo će imati i lice koje u Mađarskoj boravi 8 godina ukoliko ispunjava uslove “nerđavog karaktera” , ili ukoliko je u Mađarskoj rođeno i u njoj boravi pet godina, u Mađarskoj je boravilo u trajanju od pet godina dok je bilo maloletno, ili lice koje nema državljanstvo a boravi u Mađarskoj pet godina. Takođe, lice će imati pravo na mađarsko državljanstvo ukoliko ima maloletno dete sa mađarskim državljaninom, je usvojeno od strane mađarskog državljanina ili je izbeglica, a sve pod uslovom boravka dužeg od tri godine u Mađarskoj.

Mađarsko pravo poznaje i nešto liberalniji institut prijema u državljanstvo po poreklu gde će se prijem u mađarsko državljanstvo odobriti licu koje je mađarskog etničnog porekla, ima dovoljno znanje mađarskog jezika i koje može dokazati da mu je makar jedan predak rođen u Kraljevini Mađarskoj.

Ujedinjeno Kraljevstvo

Strani državljanin koji se nalazi u braku sa podanikom Ujedinjenog Kraljevstva steći će pravo da bude primljen u državljanstvo (podantsvo) Ujedinjenog Kraljevstva nakon šest godina boravka pod uslovom da se na dan podnošenja prijave na njega ne odnose imigraicone restrikcije propisane od strane Vlade Ujedinjenog Kraljevstva. Lice koje ima boravak u Ujedinjenom Kraljevstvu u trajanju od šest godina (od kojih poslednja godina mora biti godina u kojoj se ne primenjuju imigracione restrikcije) steći će pravo na prijem u državljanstvo Ujedinjengo Kraljevstva.

Važno je napomenuti da se sticanjem državljanstva neke od države članica EU stiče i pravo na državljanstvo EU koje njegovom nosiocu garantuje pravo na slobodno nastanjivanje, slobodu rada, slobodu glasanja na lokalnim izborima kao i izvesna socijalna prava na čitavoj teritoriju Evropske unije.